钦定古今图书集成/明伦汇编/氏族典/第249卷 > 张宁
## 钦定古今图书集成/明伦汇编/氏族典/第249卷 > 张宁

按《明外史张宁传》：“宁字靖之，海盐人。景泰五年进士，
授礼科给事中。天顺中，曹石窃柄，事关礼科者，宁辄
裁损，擢都给事中。宁负志节，持正议，声称籍甚，然不
为大臣所喜。宪宗立，宁与阁臣忤，出为汀州知府。期
年，善政具举。宁才高，既出守，郁郁不得志，竟致仕而
去。家居三十年，言者屡荐，终不复召。无子。”